Selv om The Who allerede var store i Storbritannia, og på denne tiden hadde begynt få en del oppmerksomhet i USA etter å ha spilt i New York to måneder tidligere, havnet gruppa midt inn i den amerikanske sentrum etter Monterey. Gruppa benyttet to innleide Vox-forsterkere for sin framføring, men de var ikke like sterke som deres faste Sound City-forsterkere som de hadde etterlatt i England for å spare fraktkostnader. Mot slutten av deres frenetiske framføring av «My Generation» ble publikum forskrekket da gitaristen Pete Townshend knuste sin gitar, røykbomber eksploderte bak forsterkerne og skremte festivalarrangørerne som sprang inn på scenen for å redde de kostbare mikrofonene. Mot slutten av kaoset toppet trommeslageren Keith Moon det hele ved sparke trommene utover og gruppa forlot scenen. I løpet av Jimi Hendrix’ opphold i England, hadde han og The Who opplevd hverandre på scenen, og var både imponert og skremt av hverandres sceneframtoning, men ingen av dem ville bli overgått av hverandre. De kastet mynt om hvem som skulle gå først på scenen, og det ble The Who, rett før Hendrix.